ગઈ કાલે રિલીઝ થયેલી ‘રાસ્કલ્સ’ પણ આવું જ એક ઉદાહરણ છે. જો ટીવીના પ્રોમો જોઈ લીધા હોય અને કૉમેડી ફિલ્મની આશા હોય, તો નિરાશ થશો. ડેવિડ ધવનની ફિલ્મ છે એટલે એક વાત તો સ્વાભાવિક સમજી જ લેવાની કે વિચારવાની હિંમત તેની ફિલ્મ જોતાં-જોતાં નહીં કરવાની. આ ડિરેક્ટરની ફિલ્મ હસતાં-હસતાં બે કલાક ટાઇમપાસ કરાવવામાં સફળ થાય છે કે નહીં એના પરથી દર્શકને ફિલ્મ ગમશે કે નહીં એ નક્કી થતું હોય છે. ભૂતકાળમાં તેમણે અગણિત એવી ફિલ્મો બનાવી છે જે આજે પણ ટીવીચૅનલો પર આવતી હોય તો જોવા બેસી જવાતું હોય છે, પણ ‘રાસ્કલ્સ’ એનું ઉદાહરણ નથી.